[{"text_idx": "#000000", "text": "Raplamaa klassio\u0303petajate o\u0303ppimised lo\u0303ppeval o\u0303ppeaastal"}, {"text_idx": "#000001", "text": "Ohutuspa\u0308ev, kus teiste seas jagas lastele tarkust Suukool. Foto: erakogu"}, {"text_idx": "#000003", "text": "Traditsioonilised ma\u0308luma\u0308ngud ja ka o\u0303pioskuste olu\u0308mpiaad 1.-3. klassidele said selgi o\u0303ppeaastal la\u0308bi viidud veebis."}, {"text_idx": "#000004", "text": "Loodame, et see oli o\u0303petlik, kuid samas vo\u0303imestav kogemus nii osalejaile kui ka la\u0308biviijaile, kelleks on igal aastal erinevad koolid."}, {"text_idx": "#000005", "text": "Toreda lo\u0303pptulemuseni jo\u0303udis 3. klasside kuuldema\u0308ngude esitamine. Raplamaa erapooletu z\u030cu\u0308rii, kuhu kuulusid Piia Po\u0303der, Ingrid Teder ja Annabel Vaarma, oli ku\u0308ll vaimustuses ko\u0303igist va\u0308ikestest lugudest, kuid edetabelis andsid enim punkte Valtu po\u0303hikooli esitusele, ja\u0308rgnesid vo\u0303rdselt Kaiu po\u0303hikool ja Rapla Vesiroosi kooli 3.b. \u201eLasteekraan\u201d lisas vo\u0303itjate helifailid oma kodulehele ja see oli va\u0308ga suur tunnustus meie tegijaile."}, {"text_idx": "#000006", "text": "Ta\u0308iesti uudne oli ka sel aastal 4. klasside folklooripa\u0308eva asendamine va\u0308ikese uurimisto\u0308o\u0308ga. Koosto\u0308o\u0308s Sillaotsa talumuuseumi so\u0303bralike pedagoogidega pu\u0308stitati eesma\u0308rk uurida vanu esemeid koos vanemate ja vanavanematega. Suure vaeva na\u0308gijad said vo\u0303imaluse lo\u0303ppu\u0308ritusena ku\u0308lastada muuseumi ja oma ka\u0308ega uuritud esemeid katsuda. Ro\u0303o\u0303mu ja u\u0308llatusmomente oli ko\u0303igile."}, {"text_idx": "#000007", "text": "Edukatele o\u0303pilastele sai osaks lisaks maakonna ta\u0308nuu\u0308ritusele ka vahva ohutuspa\u0308ev meie toredatelt koosto\u0308o\u0308partneritelt. Lastega tegelesid Suukool, Pa\u0308a\u0308steamet, Raudteeohutus, Keskkonnaharidus ja naiskodukaitsjad. Mo\u0303nusa puuviljaampsuga maiustamisega lo\u0303ppenud u\u0308ritus paistis lastele va\u0308ga meeldivat, sest teadmiste pagas sai suurem ja tegijate tunnustusso\u0303nad tragidele kaasamo\u0303tlejatele helisesid ko\u0303rvus."}, {"text_idx": "#000008", "text": "O\u0303petajad ta\u0308iendasid ennast aga u\u0308heskoos, ku\u0308lastades teiste maakondade koole. Kohe septembris ka\u0308isime koos erinevate ainete o\u0303petajatega Kohtla-Ja\u0308rve Ja\u0308rve koolis, juunis saime palju uut teada Suur-Jaani kooli soojal ja to\u0308isel vastuvo\u0303tul. Juunikuine kahepa\u0308evane reis oli ka o\u0303ppereis, et teaks, kuhu lastega Viljandisse tulla tegutsema. Giid Heli Grosberg, kes ise oli va\u0308ga tugev muuseumito\u0308o\u0308taja, tutvustas linna ja oli meile kokku leppinud va\u0308ikesed muuseumitunnid. Va\u0308ga toredaid ideid saime Kondase Keskuses, kuid ammutasime eluro\u0303o\u0303mu nii Ave Nahkurilt kui ka Pa\u0308rimusmuusika Aidas ja Bonifatiuse Gildis."}, {"text_idx": "#000009", "text": "Raplamaa klassio\u0303petajate selleaastane suur tegu on Marika Ho\u0303bema\u0308e initsiatiivil su\u0308ndinud u\u0308hingu logo ja sellega kaunistatud su\u0308mboolika: puidust kalendrid, pliiatsid pabertopsis ja ma\u0308rkmepaberid."}, {"text_idx": "#000010", "text": "Ja kui palju on veel o\u0303ppida. Inimene o\u0303pib igal sammul, nii teevad seda ka o\u0303petajad suvel."}]